text: Sønderjyske peger på Aalborg som semifinalemodstander
  22 marts 2014 kl. 06.10
  Grundspilsvinderne Sønderjyske valgte sent fredag aften Aalborg som kommende modstander i DM-semifinalen i ishockey.
  Sønderjyskes cheftræner, Dan Ceman, afslørede efter den sidste kvartfinalekamp mellem Aalborg og Rødovre over for TV3 Sport, at valget var faldet på Aalborg, der blev nummer tre i grundspillet.
  - Det har været en svær beslutning, men vi føler, at Aalborg står lidt bedre til os end Frederikshavn, siger Dan Ceman.
  Mestrene fra Sønderjyske spillede sig i semifinalen ved at besejre lokalrivalerne fra Esbjerg med 4-1 i kvartfinaleserien.
  Mens Aalborg i en spændende kvartfinale var oppe i mod Rødovre. Her sikrede nordjyderne sig fredag aften den samlede sejr i syvende og afgørende kamp med en 2-0-gevinst på hjemme.
  Den første semifinale spilles tirsdag. Der spilles bedst af syv.
  